Slangerup

Slangerup er en by og tidligere kjøpstad på Sjælland i Danmark. Den har 6 824 innbyggere (2023) og ligger i Frederikssund kommune i Region Hovedstaden. Den var hovedby i tidligere Slangerup kommune fram til kommunalreformen i 2007.

Historie
Slangerup omtales allerede som kjøpstad i 1252 og bevarte kjøpstadsrettighetene inntil 1809, men byen er antagelig enda eldre. Saxo har nevnt Slangerup i sin krønike. Man antar at navnet kommer fra en viking som bodde her først, Slangir. Andre leddet er en sammentrekning av «thorp», en samling av hus. 

I nyere tid er byen kjent for Danmarks første privatfinansierte jernbane, København-Slangerup-banen, som åpnet i 1906. Banen ble overtatt av staten i 1948, men allerede i 1954 ble strekningen mellom Farum og Slangerup nedlagt. Danmarks første bussrute gikk mellom København og Slangerup og ble startet i 1904. Men først på midten av 1900-tallet begynte byen å vokse, fra 1950 til 1975 ble innbyggertallet firdoblet, fra 1500 til 6000. 

 Referanser 

 Eksterne lenker 



Kategori:Byer i Region Hovedstaden
Kategori:Frederikssunds geografi